OzLabs/hebrew-wiki-articles huggingface dataset:
ECEF

מערכת הצירים ECEF
ECEF (ראשי תיבות של: Earth-Centered, Earth-Fixed, נקראת גם ECR - ראשי תיבות של Earth Centered Rotational) היא מערכת צירים קרטזית. היא מכונה לפעמים "מערכת ארצית קונבנציונלית". 

וקטור ב-ECEF מוגדר על ידי הקואורדינטות <math>(x, y, z)</math>. הנקודה <math>(0, 0, 0)</math> מוגדרת כמרכז המסה של כדור הארץ, ומכאן שמה "Earth-Centered". הצירים שלה מיושרים על פי "קוטב הייחוס הבינלאומי" (IRP) ו"מרידיאן הייחוס הבינלאומי"(IRM) הקבועים ביחס למישור כדור הארץ, ומכאן השם "Earth-Fixed".

השם עלול להיות מטעה מכיוון שכדור הארץ אינו סובב סביב ציר ה-Z שלו, בניגוד למערכת צירים ECI, ולכן נקראת בשם החלופי ECR.

המרה ממערכת הצירים "WGS84" ל-"ECEF" יכולה לשמש כאמצעי ביניים בהמרת מהירויות למערכת "North East Down" הנפוצה בתחום התעופה והניווט.

== הצירים ==
ציר ה-Z מצביע על הצפון אך אינו עולה בקנה אחד עם ציר הסיבוב של כדור הארץ. התנודות סביב ציר הסיבוב ידועות כ.

ציר ה-X מצטלב עם הספֵירה של כדור הארץ בקו רוחב 0° (המשווה) וקו אורך 0° (גריניץ'). משמעות הדבר היא כי ECEF מסתובב יחד עם כדור הארץ ולכן הקואורדינטות של נקודה קבועה על פני כדור הארץ אינן משתנות.

ציר ה-Y מאונך לציר ה-X ולציר ה-Z על פי כלל יד ימין, כלומר מצטלב עם פני כדור הארץ בקו רוחב 0° (קו המשווה) וקו אורך 90°E. נקודה זו נמצאת באוקיינוס ההודי, דרום מזרחית להודו ומערבית למלזיה. 

קטגוריה:גאומטריה דיפרנציאלית
קטגוריה:רשתות קואורדינציה גאוגרפיות
קטגוריה:GPS
קטגוריה:קרטוגרפיה
קטגוריה:קואורדינטות
לנקה

לנקה קריפאק (באנגלית: Lenka Kripac; נולדה ב-19 במרץ 1978) מוכרת בשם הבמה Lenka, היא זמרת פופ אוסטרלית, מוכרת בעיקר משירה "The Show" מאלבומה הראשון Lenka. השיר "Everything at Once" היה הפסקול של פרסומת הטלוויזיה הרשמית של Windows 8 והפסקול לפרסומת של וולט דיסני.

==ביוגרפיה==
לנקה היא בתם של אדן וג'ירי קריפאק. אביה, ג'ירי היה חצוצרן צ'כי ואמה הייתה מורה בבית ספר באוסטרליה. לנקה גדלה בעיירת חוף אוסטרלית במדינת ניו סאות' ויילס עד גיל שבע, אז משפחתה עברה לסידני, שם לנקה התחנכה והחלה ללמוד משחק ושירה.

===קריירה===
כנערה, לנקה למדה משחק בתיאטרון אוסטרלי, שם למדה עם השחקנית קייט בלאנשט. בשנות התשעים, לנקה כיכבה בסדרת הדרמה האוסטרלית G.P. של רשת ABC-TV ושיחקה את דמותה של ונסה קייפק, היא גם הנחתה את התוכנית Cheez TV ושיחקה מספר פרקים בסדרות טלוויזיה אוסטרליות שונות וביניהם קרוב רחוק, Wild Side ,Head Start, ובמלכודת העולמות. היא הופיעה בסרטים האוסטרלים The Dish, Lost Things ובנוסף בהפקות תיאטרון שונות.

לפני שהחלה בקריירת סולו מוזיקלית, לנקה הייתה אחת מחברי הלהקה האלקטרונית Decoder Ring בשני אלבומם הראשונים. בשנת 2007 היא עברה לקליפורניה.

לאחר שאימצה את שמה הפרטי כשם הבמה שלה, לנקה הוציאה לאור את אלבום הסולו הראשון שלה הנושא את שמה ב-24 בספטמבר 2008, האלבום כולל בתוכו את הסינגל "The Show" אשר נבחר להיות הסינגל הראשון ששוחרר מהאלבום. האלבום למקום השיא 142 ברשימת בילבורד 200 האמריקאי. שירה, "Everything at Once" היה הפסקול בפרסומת הטלוויזיה של Windows 8, והפך להצלחה עולמית. סגנון הקול שלה הוא צירוף של פופ והשפעות שונות.

==חייה האישיים==
לנקה מתגוררת כיום בין סידני לברוקלין, ניו יורק. לנקה נשואה לאמן החזותי ג'יימס גוליבר הנקוק. ב-27 בספטמבר 2011, היא הודיעה שהיא בהריון. במרץ 2012, היא הודיעה ברשתות החברתיות שהולידה את בנה הבכור, קווין.

==פילמוגרפיה==
{| class="wikitable sortable"
|+ סרטים וסדרות טלוויזיה
|-
! שנה
! סרט
! תפקיד
! class="unsortable" | הערות
|-
| 1994
| קרוב רחוק
| פרנקי ברוקס
| 9 פרקים
|-
| 1995–1997
| במלכודת העולמות
| ג'וזי
| 5 פרקים
|-
| 1995–2005
| Cheez TV
| מנחה - עצמה
|
|-
| 1995–1996
| G.P.
| ונסה קייפק
| 23 פרקים
|-
| 1997
| Medivac
| ניקי קרשו
| 3 פרקים
|-
| 1998
| Wildside
| ג'סמין יקבוביץ'
| פרק אחד
|-
| 2000
| The Dish
| מארי מקלנטייר
|
|-
| 2000
| Murder Call
| לילי אורלי
| פרק אחד
|-
| 2000
| Above the Law
| די אן ויליאמס
|
|-
| 2001
| Head Start
| לוסי סווין
| 5 פרקים
|-
| 2001
| All Saints
| ארין שנהאן
| פרק אחד
|-
| 2003
| Lost Things
| אמילי
|
|-
| 2005
| The Alice
| סאלי פלמינג
|
|-
| 2000
| Above the Law
| די אן ויליאמס
|
|}

==דיסקוגרפיית אלבומים==
* 2008 - Lenka
* 2011 - Two
* 2013 - Shadows

==קישורים חיצוניים==

* 

קטגוריה:זמרות אוסטרליות
קטגוריה:זמרות פופ אוסטרליות
קטגוריה:אוסטרליות שנולדו ב-1978
קטגוריה:אוסטרלים שנולדו ב-1978
לואיק דובייה

לואיק דובייה (בצרפתית: Loïc Dauvillier, נולד ב-3 בינואר 1971 בקמברה) הוא תסריטאי ומו"ל צרפתי של ספרי קומיקס ובמאי סרטי אנימציה.

== קורות חייו ==
כאוהב ספרים מילדותו, בשנת 1996 הקים דובייה את ההוצאה לאור "שארט" (Charrette).
ז'אן-לוק לואייה שכנע אותו לכתוב לראשונה תסריטי לספרי קומיקס. כך בשנת 2004 הוא כתב את סדרת הקומיקס לבני נוער "המשפחה הקטנה" ("La petite famille") עם ציורים מאת מרק ליזאנו . היא פורסמה בהוצאה לאור "קאראבה". באו בעקבותיה הסדרות "עכברה קטנה, שטות גדולה" (Petite souris, grosse bêtise), ב-2012 -"חברי הסודי" (Mon copain secret) עם איורים מאת אלן קוקור, ב-2013–2014 הסדרה "מירמידון" (Myrmidon) (ציורים מאת טיירי מארטן) וב-2013 - Monsieur lapin ששלושת כרכיו אוירו על ידי בטיסט אמסלם.בהמשך עיבד דובייה לקומיקס את הספר "מסביב לעולם בשמונים יום" מאת ז'ול ורן.אחר כך ז'אן דוד מורבאן דחף אותו לעבד גם את הרומן של צ'ארלס דיקנס, אוליבר טוויסט.

בשנת 2009 יחד עם המאייר ז'רום ד'אוויו, חיבר דובייה סיפור קומיקס על היחסים בין גבר שתלטן לאישה.
מאז דובייה כתב תסריטי קומיקס רבים, ועוד עיבודים ספרותיים ("לה דוס" לפי סיפור מאת דוסטויבסקי,"הדיוקן" מאת גוגול "ההתנקשות" לפי הרומן מאת יסמינה חדרה, "מצוקים" (Falaises) לפי אוליבייה אדאן) וסיפורים חושפניים ("איך התאבדתי" ("Comment je me suis fait suicider"), "מה שנשאר"(Ce qu'il en reste), "אינס", "La Boucherie", באותו הז'אנר.
הקומיקס "המחבוא" (Enfant cachée) שצויר על ידי מרק ליזאנו, דן בסיפורה של ילדה יהודייה שהוסתרה בימי השואה.

לואיק דובייה חי לאחרונה בחבל ז'ירונד. הוא אחראי על התוכנית לעידוד היצירה בתחום הקומיקס Pôle Ressource Bande Dessinée בארמון "שאטו בריניון" שביישוב קרבון-בלאן בז'ירונד.

==פרסומים==
===סדרות קומיקס===
*La Petite Famille (המשפחה הקטנה) - ציורים מאת מרק ליזנו, צבעים מאת ז'אן-ז'אק רוז'ה
מוציא לאור:קאראבה.
*# Pépé, 2004 (פפה)
*# Biquet , 2005 (ביקה)
*# Le Grand Ours, 2005 (הדב הגדול)
*: Intégrale (מהדורה מקיפה)
*: collection Mille bulles pour L'école des loisirs מהדורה רכה ב 2015 (3 כרכים)
באוסף אלף ""בועות" עבור בית הספר לפנאי
* Le Portrait (הדיוקן) לפי הדיוקן מאת ניקולאי גוגול, ציורים מאת פרנסואה רוואר, צבעים מאת מרים, מוציא לאור - קאראבה 
*# 2005החלק הראשון, 2005
*# 2007 - החלק השני

*אוליבר טוויסט - ציורים מאת אוליבייה דלואה, צבעים מאת איזבל מרלה וז'אן-ז'אק רוז'ה, הוצאה לאור דלקור, לפי הרומן של צ'ארלס דיקנס
*# כרך א, 2007
*# כרך ב, 2007
*# כרך ג, 2008 
*# כרך ד , 2010 
*# כרך ה, 2011 
*2017 מהדורה מקיפה, 

*Le Tour du monde en 80 jours, (מסביב לעולם בשמונים יום) ,לפי ספרו של ז'ול ורן, ציורים מאת אוד סולייאק, , צבעים מאת אן-קלר ז'וברה, מוציא לאור: דלקור 
*# כרך א, 2008
*# כרך ב 2009 
*# כרך ג, 2010
*: מהדורה מקיפה, 2016

* Monsieur Lapin ("אדון ארנב" ), ציורים מאת בטיסטי אמסלם, הוצאה לאור Des ronds dans l'O
*# כרך א La carotte sauvage, 2012 (הגזר הבר)
*# כרך ב La chasse au papillon, 2013 (ציד הפרפר)
*# כרך ג, Les ballons, 2014 הכדורים 
*# כרך ד, , 2016 La peinture הציור , תסריט בשותפותו של מיקאל רו
*# כרך ה , Une jolie fleur, 2019 (פרח נאה)

==תרגומים לעברית==
*, ציורים: מארק לאזינו, צבעים: גרג סאלסדו.

==קישורים חיצוניים==

* 

* [http://www.lelombard.com/auteurs-bd/dauvillier-loic,506.html ביוגרפיה קצרה באתר "לה לומבאר"]

קטגוריה:קומיקס
קטגוריה:תסריטאים צרפתים
קטגוריה:במאי סרטי אנימציה
קטגוריה:צרפתים שנולדו ב-1971
סמסי מלכת הערבים

סמסי הייתה מלכת שבטי ערבים שמרדו בתגלת פלאסר השלישי מלך אשור.

בשנת 733 לפנה"ס הצטרפה סמסי למרד המס נגד תגלת פלאסר השלישי יחד עם ממלכת ישראל, מצרים העתיקה, וארם דמשק. תגלת פלאסר הגיב במהירות. הוא הביס את חנון מלך עזה, כבש את ארם דמשק והרג את מלכה רצין, והביס את פקח בן רמליהו מלך ישראל והמליך את הושע בן אלה במקומו. לאחר מכן פנה להכריע את סמסי. צבאם נפגש במדבר והקרב הסתיים בניצחון אשורי מוחץ. על פי עדויות האשורים 1,100 לוחמים ערבים נהרגו בקרב, ואוצרותיה האישיים של סמסי נפלו בשבי. היא עצמה נמלטה מן המערכה אל העיר בזו. האשורים הטילו מצור על העיר, וכאשר חייליה של סמסי רעבו ללחם נאלצה סמסי להיכנע. העלתה מנחה לתגלת פלאסר והסכימה לקבל נציב אשורי בארצה.
==הערות שוליים==

קטגוריה:שליטים תחת האימפריה האשורית החדשה
קטגוריה:נשים במאה ה-8 לפנה"ס
קטגוריה:מלכות
קטגוריה:נשים ערביות
אריסטודמוס מקומאי

אריסטודמוס היה רודן העיר קומאי, שכונה "מלאקוס", היינו "רכרוכי" או "נשי". הגן בהצלחה על העיר מפני האטרוסקים.

== ביוגרפיה ==
נולד בשנת 550 לפנה"ס בערך, למשפחה חשובה מהעיר קימה, שהייתה מושבה יוונית באיטליה. מונה לסטרטגוס של העיר, ובשנת 524 לפנה"ס הביס כוח אטרוסקי שנשלח כנגד העיר. בשנת 508 לפנה"ס יצא השליט האטרוסקי לארס פורסנה מקלוזיום למלחמה על העיר אריקיה. לטענת טיטוס ליוויוס הוא עשה זאת כדי לכפר על כישלונו במסע הצבאי לרומא. אריסטודמוס פיקד על כוח מקימה שסייע לאנשי אריקיה. הקרב הסתיים בניצחון יווני מוחץ, וצבא קלוזיום הובס. 

בזכות שני ניצחונות אלו הצליח אריסטודמוס להפוך לטיראן של העיר. הוא הגלה בני אצולה שיכלו להוות סכנה למעמדו, והקיף את עצמו בצבא שכירים להגנה אישית. לאחר קרב רגילוס, הסכים לקבל לחצרו את המלך הרומאי הגולה לוקיוס טארקוויניוס סופרבוס שמת שם לבסוף. כמו כן ליוויוס מזכיר שאריסטודמוס החרים ספינות תבואה רומאיות בשנת 492 לפנה"ס. אולם בשנת 490 לפנה"ס תקפו האצילים הגולים בשיתוף פעולה עם הקמפנים את העיר והרגו את אריסטודמוס ובני משפחתו.

== לקריאה נוספת ==
* טיטוס ליוויוס. תולדות רומא. ספרים א, ב, כא, כב, ל. תרגמה מרומית: שרה דבורצקי. ירושלים, מוסד ביאליק, תשל"ב

== הערות שוליים ==

קטגוריה:איטליה: היסטוריה
קטגוריה:טיראנים ביוון העתיקה
קטגוריה:אישים שחיו במאה ה-6 לפנה"ס
אלכסנדר לחניש

אלכסנדר לחניש (נולד ב-17 באפריל 1989) הידוע גם בכינויו זונדר (Zoonder) הוא שף, אומן ותופעת רשת ידועה בקרב חובבי המזון והלייף סטייל.

==ביוגרפיה==
אלכסנדר לחניש נולד במונטריאול, קנדה, בן למרלה ילידת קנדה ולמאיר יליד ישראל ממוצא טריפוליטאי.

לחניש למד לימודי טבחות בבית הספר "בישולים" ועבד במסעדות "מסה", "כתית", "עלמה", ומסעדה "הפאט דק" (The Fat Duck) של השף הסטון בלומנטל בלונדון אשר מחזיקה בשלושה כוכבי מישלן.

כאשר חזר לישראל, פתח לחניש את מעבדת הניסויים שלו ״Lab 3.0" שם שקד ולימד עצמו פיזיקה וכימיה.

לחניש פיתח מגוון רחב מנות המשלבות טכניקות מודרניות ולא שגרתיות אשר למד דרך ספרי בישול של מסעדות המובילות בעולם ועל ידי ניסוי וטעייה.

מנות אלו הוא היה מגיש ב-"Lab 3.0" שם בנה חדר אירוח אשר יכול להאכיל בארוחה 10 סועדים בלבד.

ארוחות הטעימות המוגשות ב "Lab 3.0" כוללות מנות ייחודיות, למשל פרפה כבד אווז בצורת קוביות לגו בשונה מהפרפה הקלאסי המוגש ברוב המסעדות בפרוסות טרין, מרק גספצ׳יו שקוף ולא אדום כמקובל את צלילותו של המרק משיג לחניש על ידי שימוש בצנטריפוגה.

== אוניברסיטה עברית ==
מאז 2016 עובד לחניש כחלק מצוות המעבדה ההיברידית בפקולטה למדעי המחשב באוניברסיטה העברית בהובלת ד"ר עמית צורן.

==קישורים חיצוניים==

* 
* 
* 
* 
* 

קטגוריה:שפים ישראלים
קטגוריה:ישראלים ילידי קנדה
קטגוריה:ישראלים שנולדו ב-1989
ניב חורש

ניב חורש (נולד בשנת 1971) הוא חוקר ישראלי המתמחה בחקר כלכלת סין, בדגש על שוקי הון בעבר ובהווה, ממשל תאגידי והשקעות זרות. לאחר מסלול אקדמי בסידני שנמשך חמש שנים (מרצה, מרצה בכיר, ופרופ' חבר), מונה חורש באוגוסט 2014 למשרת פרופסור מן המניין בבית-הספר ללימודי סין המודרנית באוניברסיטת נוטינגהאם בבריטניה. במקביל, כיהן חורש כראש המכון לחקר מדיניות סינית עכשווית בנוטינגהאם, ומתוקף תפקידו ייעץ לגופי ממשל בריטיים שונים בנושאי יחב"ל וכלכלה. החל מספטמבר 2016, משמש חורש כפרופסור אורח בבית הספר לממשל ויחסי-חוץ באוניברסיטת דרהאם בבריטניה.

==ביוגרפיה==
חורש גדל בבת-ים ועשה את תאריו האקדמיים באוניברסיטה העברית ובאוניברסיטה הלאומית של אוסטרליה. במהלך לימודיו גר ועבד שלוש שנים בבייג'ינג כמנהל פיתוח עסקי בסקטור הפרטי. כמו כן שירת חורש בעבר כפקיד ציבור במשרד ההגירה האוסטרלי בבירה קנברה.

ניב חורש הוא אב ל-2 ילדים.

==קישורים חיצוניים==
* [http://www.sup.org/books/title/?id=22655 תקציר ספרו האחרון של ניב חורש בהוצאת סטנפורד]
* 

קטגוריה:חוקרי סין
קטגוריה:היסטוריונים ישראלים
קטגוריה:בוגרי האוניברסיטה העברית בירושלים
קטגוריה:סגל אוניברסיטאות בממלכה המאוחדת
קטגוריה:ישראלים שנולדו ב-1971
מיכאל קלפפיש

מיכאל קלפפיש (בפולנית: Michał Klepfisz; 17 באפריל 1913 – 20 באפריל 1943) היה מהנדס כימי, פעיל "הבונד" יהודי-פולני.
במהלך מלחמת העולם השנייה היה חבר הארגון היהודי הלוחם, נטל חלק ונהרג במרד גטו ורשה.

==קורות חיים==
קלפפיש נולד בוורשה ב-17 באפריל 1913, שני הוריו היו מורים ופעילי "הבונד", התנועה היהודית הסוציאליסטית הבלתי-ציונית.
בצעירותו היה חבר בתנועת הנוער של הבונד, תחילה בחטיבת הילדים, ה"סקיף", ולאחר מכן בחטיבת הצעירים, ה"צוקונפט". כמו כן היה חבר בארגון הספורט של הבונד, ה"מורגנשטרן" (בעברית: "השחר").
הוסמך כמהנדס בפוליטכניון של ורשה, ונישא לרוז'ה פרצ'יקוף (בפולנית: Róża Perczykof).

ב-1942 גורש מגטו ורשה, והועלה על רכבת למחנה ההשמדה טרבלינקה, ממנה הצליח להימלט לפני שהגיעה ליעדה, ועשה את דרכו חזרה לוורשה ה"ארית". בורשה, הוכשר בייצור חומרי נפץ על ידי סרן זביגנייב לבנדובסקי, חייל ה"ארמייה קריובה". זמן קצר לאחר מכן הצליח להבריח את אשתו, בתו אירנה ואחותו רגינה מהגטו, ולשכן אותן לשארית המלחמה בביתה של מריה סביצקה, חברת הז'גוטה. בביתה שרדו רוז'ה ואירנה את המלחמה, בעוד רגינה נפטרה ממחלה זמן לא קצר לאחר מכן ונקברה כנוצרייה בזהות בדויה.

לאחר מכן שב לגטו, והשתתף כלוחם במרד גטו ורשה. במסגרת המרד, היה אחראי על ייצור הרוב המוחלט של חומרי הנפץ של ההתנגדות היהודית, קלפפיש הקים בגטו סדנה מחתרתית לייצור נשק. יחד עם אריה וילנר, שימש כמתווך בין "הארגון היהודי הלוחם" לבין ה"ארמייה קריובה". פעל לצד אריה וילנר, טוסיה אלטמן ויצחק צוקרמן ואחרים להשגת נשק ושילוח משלוחי נשק לתוך הגטו בתקופה שלפני פרוץ המרד, בעזרתם של הארמייה קריובה ופעילים חמושים של המפלגה הסוציאליסטית האנטי-סטליניסטית (הפלג הימני של המפלגה הסוציאליסטית הפולנית).

קלפפיש נהרג ביום השני של המרד, ברחוב בוניפרטרסקה שבאזור ה"מברשתנים", בעודו מגן על נסיגת חבריו לנשק (ביניהם מארק אדלמן) בגופו באחת מעליות הגג בגטו. 

לאחר מותו, עוטר על ידי הגנרל ולדיסלב שיקורסקי בעיטור הגבורה הגבוה ביותר של הצבא הפולני, ה"Virtuti Militari", שנמצא כיום בתצוגה במוזיאון ארצות הברית לזכר השואה בוושינגטון הבירה.

בבית הקברות היהודי בוורשה הוקמה אנדרטה לזכרו, ועליה נכתב:
 

אחותו, רגינה ("גינה") קלפפיש, הייתה גם כן פעילת "הבונד", ובתקופת השואה עסקה בהצלת אנשים מה"אומשלגפלץ", הכיכר בה רוכזו המועמדים לגירוש והשמדה, בפעילותה הצליחה להציל כמה פעילי מחתרת בולטים. בתו, אירנה קלפפיש שרדה את השואה והיגרה לארצות הברית, והיא מסאית, משוררת ופעילה פוליטית.

==קישורים חיצוניים==

==הערות שוליים==

קטגוריה:אנשי מחתרת שנספו בשואה
קטגוריה:יהודים פולנים
קטגוריה:לוחמי מרד גטו ורשה
קטגוריה:נספים בגטו ורשה
קטגוריה:בונדיסטים
קטגוריה:לוחמי הארגון היהודי הלוחם
קטגוריה:יהודים בשואה: פולין
קטגוריה:אנטי-ציונים יהודים
קטגוריה:פולנים שנולדו ב-1913
קטגוריה:פולנים שנפטרו ב-1943
גידי קאניוק

גידי קאניוק (נולד ב-11 בפברואר 1993) הוא כדורגלן ישראלי המשחק בעמדת הקשר בהפועל רמת גן

==קריירה==
קאניוק התחיל את הקריירה שלו בקבוצת הילדים של מכבי תל אביב ובגיל 14 עבר למחלקת הנוער של מכבי פתח תקווה. ב-27 באוקטובר 2010 ערך את הופעת הבכורה שלו בקבוצה הבוגרת, כשנכנס כמחליף בניצחון 3–2 בדרבי מול הפועל פתח תקווה במסגרת גביע הטוטו. ב-16 באפריל 2012 ערך את הופעת הבכורה שלו בליגת העל, בהפסד 0–1 להפועל באר שבע, ועד לסיום העונה הוא שותף בכל שאר המשחקים, אך קבוצתו ירדה לליגה הלאומית.

בעונת 2012/2013 הפך לשחקן מרכזי במועדון ועזר לה לעלות בחזרה לליגת העל, כאשר במקביל המשיך לשחק בקבוצת הנוער. ב-18 בינואר 2014 הבקיע את שער הבכורה שלו בליגת העל, בתיקו 2–2 נגד בני יהודה תל אביב. בשנת 2016 זכה עם הקבוצה בגביע הטוטו הרביעי שלה.

ב-11 ביולי 2017 חתם לשנתיים וחצי בפחטקור טשקנט מליגת העל האוזבקית. ב-31 בינואר 2018 הועבר בהשאלה למכבי תל אביב וחתם עד סוף העונה, עם אופציה לרכישת כרטיסו. ב-12 במרץ 2018 ערך את הופעת הבכורה שלו במועדון, כאשר נכנס כמחליף בניצחון 2–0 על קבוצת נעוריו מכבי פתח תקווה. ב-21 במאי 2018 כבש את שערו היחיד במועדון, בניצחון 2–0 על בני יהודה במחזור האחרון של עונת 2017/2018.

ב-5 באוגוסט 2018 חזר למכבי פתח תקווה וחתם על חוזה בהשאלה לעונה אחת במועדון. בעונת 2018/2019 כבש חמישה שערי ליגה, בנוסף לשמונה בישולים, אך בסופה ירדה מכבי פתח תקווה לליגה הלאומית. ב-30 ביולי 2019 שוחרר רשמית מחוזהו בפחטקור.

ב-5 בספטמבר 2019 חתם בהפועל חיפה. ב-16 בספטמבר כבש את שער הבכורה שלו בניצחון 2–0 על בית"ר ירושלים.

ב-20 ביולי 2020 חתם בבורי ראם יונייטד התאילנדית לשנתיים. ב-26 בספטמבר, במשחק הבכורה שלו, כבש שער ניצחון ב-0–1 על סופאנבורי.

ב-19 בדצמבר 2020 עבר לנקהון רצ'סימה, גם היא מהליגה התאילנדית. את הופעת הבכורה ערך ב-27 בדצמבר בניצחון קבוצתו 0–2 על ראיונג.

ב-13 באפריל 2021 חתם בצ'ון בורי התאילנדית. ב-12 בספטמבר כבש שער בכורה בתיקו 3-3 נגד מואנג טונג.

ב-19 במאי 2022 חזר להפועל חיפה וחתם בה לשנתיים.

ב-3 ביולי 2023 חתם לעונה אחת בבית"ר ירושלים, אך ב-13 בספטמבר חתם בהפועל רמת גן מהליגה הלאומית, שהציעה לו את אחת המשכורות הגבוהות ביותר בליגה הלאומית.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:בוגרי תיכון חדש
קטגוריה:רמת גן: כדורגלנים
קטגוריה:כדורגלני מכבי פתח תקווה
קטגוריה:כדורגלני פחטקור טשקנט
קטגוריה:כדורגלני מכבי תל אביב
קטגוריה:כדורגלני הפועל חיפה
קטגוריה:כדורגלני בורי ראם יונייטד
קטגוריה:כדורגלני בית"ר ירושלים
קטגוריה:כדורגלני הפועל רמת גן
קטגוריה:ספורטאים זרים באוזבקיסטן
קטגוריה:כדורגלנים ישראלים בתאילנד
קטגוריה:ישראלים שנולדו ב-1993
השושלת החמישית של מצרים

[[פירמידת אוסר כאף]]
מלכי השושלת החמישית שלטו במצרים משנת 2498 לפנה"ס ועד ל-2345 לפנה"ס ומנו 9 פרעונים.

בתקופה זו עלה כוחו של אל השמש רע מאון (הליופוליס), ושמו הופיע במרבית שמות הפרעונים. כן עלה כוחו של אל המוות אוסיריס. בנוסף, בתקופה זו הופיעו כתבי פירמידות רבים.

==שליטים==
שמו של אונס על הסטלה ב[[סקארה]]
שמות הפרעונים של השושלת:

{| border="1" cellpadding="2"
! width="100" | שם || width="100" | תאריכי שלטון || width="300" | הערות
|-
||| 2498-2491 לפנה"ס || -
|-
||| 2487-2477 לפנה"ס || -
|-
||| 2477-2467 לפנה"ס || ידוע גם בכינוי קאקאי
|-
|שפסס כא רע || 2467-2460 לפנה"ס || ידוע גם בכינוי איסי
|-
|נפרף רע || 2460-2453 לפנה"ס || -
|-
|נ-אוסר || 2453-2422 לפנה"ס ||-
|-
|מנכאו ח'ר || 2422-2414 לפנה"ס || -
|-
|צ'ד כא רע || 2414-2375 לפנה"ס || ידוע גם כאססי
|-
|אוּנַס || 2375-2345 לפנה"ס || -
|}

==קישורים חיצוניים==

קטגוריה:מצרים העתיקה
Go Fish

Go Fish (גו פיש) הוא סרט דרמה אמריקאי עצמאי משנת 1994, בבימויה של רוז טרוש. הסרט עוקב אחר חיי החברה, חיי האהבה והמשברים של חמש נשים לסביות בשיקגו. הסרט חוקר סוגיות של רווקות ומערכות יחסים לסביות ממגוון זוויות, תוך שימוש בכלים קולנועיים שונים.

==עלילה==
מקס היא סטודנטית לסבית המתגוררת בשיקגו, ומזה עשרה חודשים לא קיימה יחסי מין. היא, ושותפתה לדירה קיה, פוגשות במקרה את אלי, היפית ארוכת צמות. מקס לא מגלה עניין באלי, אך הן הולכות ביחד לסרט, ואחריו, הן מתנשקות. אך הרגע נקטע כאשר קייט, איתה אלי מנהלת מערכת יחסים "לונג דיסטנס" במשך שנתיים, מתקשרת.

כשאלי מבינה שמקס חושבת שהיא תקועה בשנות השישים, היא מסתפרת ונפטרת מצמתה, ונותרת עם תספורת בוצ'ית קצרה. כשהיא נתקלת במקס בחנות ספרים, זו לא מזהה אותה. 

בינתיים, קיה מנסה לעזור לחברתה אווי, לטינה לסבית בארון, החיה עם אמה ויוצאת עם ג'וניור. כשג'וניור רואה את אווי בבר לסביות, הוא מספר לאמה וזו זורקת אותה מהבית. אווי עוברת לגור עם מקס וקיה. החברה החמישית - דריה, שותפתה של אלי - מכעיסה את הקהילה הלסבית כאשר היא מחליטה לשכב עם גבר. 

אלי ודריה מזמינות את החברות לארוחת ערב חגיגית בביתן, ואחרי משחק מעולם לא (never), מקס ואלי שוב מתקרבות, ומתנשקות. הן שומרות על קשר טלפוני, במהלכו מספרת אלי למקס שיחסיה עם קייט הסתיימו. הן קובעות לצאת לדייט שני, אך הן לא יוצאות מהבית. מקס גוזרת לאלי את הציפורניים, ומתפתח משחק מקדים שלאחריו הן מקיימות יחסי מין. הסרט מסתיים בסצנות המתארות את יחסיהן המתמשכים של הזוג.

==הדמויות==
* קמיל "מקס" ווסט - גוויניביר טרנר
* אלי - וו. ס. ברודי
* קיה - ט. וונדי מקמילין
* דריה - אנסטסיה שארפ
* אווי - מיגדליה מלנדז 
* הספרית - סקאוט
* ג'וניור - דייב טרוש

==פרסים ומועמדויות==
* פרס טדי לסרט הטוב ביותר, פסטיבל הסרטים הבינלאומי בברלין, 1994
* פרס הקהל, ומועמדות של רוז טרוז לפרס המבקרים, פסטיבל הסרטים דוביל, 1994
* פרס "כף יד פתוחה" לרוז טרוש, פרסי גות'אם, 1994
* פרס הסרט הטוב ביותר, פרסי GLAAD, 1995
* מועמדות לפרס השופטים, פסטיבל סאנדנס, 1994
* מועמדות לשחקנית משנה לוו. ס. ברודי, פרס אינדפנדנט ספיריט, (1995)
* מועמדות לפרס זכויות האדם, האגודה לקולנוע פוליטי, 1995

==קישורים חיצוניים==

קטגוריה:סרטי להט"ב אמריקאיים
קטגוריה:סרטי 1994
קטגוריה:סרטי דרמה אמריקאיים
קטגוריה:זוכי פרס טדי
קטגוריה:יצירות זוכות פרס התקשורת של הליגה ההומו-לסבית נגד השמצה
דוד פרקש

דוד (דז'ה) פרקש הוא כדורגלן עבר ומאמן כדורגל ישראלי, ניצול השואה. אחיו של אמיל פרקש.

==קורות חיים==
דוד פרקש נולד בבית יהודי נאולוגי בז'יליצה שבסלובקיה, אז חלק מצ'כוסלובקיה. אביו היה סנדלר בעל חנות נעליים ואימו אחות. לדוד היו שלושה אחים ואחות נשואה, אם לילדה.

באפריל 1942 נלקחו שני האחים הבוגרים של דוד וגיסו לעבודות כפייה ויותר לא שמעו מהם. ביוני נלקחו אחותו ובתה ונשלחו למות באושוויץ בתאי הגזים. דוד, אחיו הקטן ממנו, אמיל פרקש והוריהם נשלחו למחנה הריכוז נובקי. באוגוסט 1944 הותקף המחנה על ידי פרטיזנים סלובקים - דוד ואביו ברחו עם הפרטיזנים, אמיל ואימו מצאו מקלט בבית איכרים, תוך התחזות לנוצרים. הגרמנים תפסו את אמיל ואימו ובהמשך גם את דוד והעבירו אותם למחנה סרד. ממחנה סרד הועברה האם למחנה ראוונסבריק והבנים הועברו לזקסנבורג. לאחר לילה אחד נלקח דוד לגרמניה.

לאחר המלחמה שבו לביתם בני המשפחה ששרדו וביניהם גם דוד פרקש. אחיו, אמיל פרקש, ששירת בצבא הצ'כוסלובקי, ניצל סעיף חוק מיוחד שאיפשר לצ'כוסלובקים לשרת בצה"ל ועלה לישראל ב-1949, ובעקבותיו באו גם יתר בני המשפחה, בהם דוד.

דוד פרקש, שכבר שיחק כדורגל בקבוצות צ'כוסלובקיות, הצטרף למכבי חיפה בשנת 1950 ושיחק כחלוץ שמאלי. הוא פתח בהרכב חמש פעמים והבקיע שער אחד ובהמשך, לאחר ירידה בכושרו ירד לספסל המחליפים. דוד פרקש פרש ממשחק פעיל והתחיל, בעידודו של מאמן הקבוצה הבוגרת, אוטו שלפנברג, לאמן את קבוצת הנוער של מכבי חיפה. מ-1955 היה למאמן כושר של מכבי חיפה וכעבור שנתיים, עם בואו של המאמן ההונגרי אנדור קיש מונה להיות עוזרו והמתרגם שלו. הנהלת מכבי חיפה שלחה אותו להשתלמות בבית ספר למאמנים נודע בקלן, גרמניה וכשחזר קיבל לידיו את אימון הקבוצה. פרקש אימן את מכבי חיפה מ-1959 עד 1961 והגיע איתה פעמיים למקום החמישי בליגה הראשונה וגם זכה ב"גביע סוכות". בהמשך עבר פרקש לאימון קבוצות נוספות, הפועל טבריה, הפועל חיפה, הפועל חדרה, שמשון תל אביב והפועל חולון.

ביולי 1964 היה מאמן נבחרת חיל הים הישראלי במסגרת תחרויות גביע הרמטכ"ל.

== קישורים חיצוניים ==

* [http://mhaifafc.com/historyPlayer.asp?P=1347 דוד פרקש] באתר הרשמי של מכבי חיפה

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מכבי חיפה
קטגוריה:מאמני כדורגל ישראלים
קטגוריה:מאמני מכבי חיפה
קטגוריה:מאמני הפועל חיפה
קטגוריה:מאמני הפועל חדרה
קטגוריה:מאמני שמשון תל אביב
קטגוריה:מאמני הפועל חולון בכדורגל
קטגוריה:יהודים בשואה: סלובקיה
קטגוריה:ניצולי השואה: סלובקיה
קטגוריה:ספורטאים יהודים סלובקים
קטגוריה:עולים לאחר קום המדינה: 1948–1950
אורמון-דסו

אורמון-דסוּ (בצרפתית Ormont-Dessous) היא רשות מקומית (קומונה) ב מחוז אגל בקנטון וו בשווייץ.

==היסטוריה==
אורמון-דסוּ מוזכרת לראשונה בשנת 1200 בשם "אורמון" (Ormont), ובשנת 1564 מוזכרת בשם בה-אורמון (Bas-Ormont). בעבר נקראה בגרמנית בשם אורמונד (Ormund) אך שם זה כבר אינו בשימוש.

==גאוגרפיה==
שטחה של אורמון-דסוּ נמצא על רכס האלפים הברניים מעל העיר אגל באזור אגל שבקנטון וו באמצע עמק גרנד-או (Grande-Eau valley).

שטחה הכולל הוא 64.07 קמ"ר מתוכם 24.93 קמ"ר (38.9%) משמשים לגידולים חקלאיים, 29.07 קמ"ר (45.4%) הם שטחים מיוערים, 2.05 קמ"ר (3.2%) הם שטחים מיושבים, 1.26 קמ"ר (2%) הם שטחי מים (אגמים ונהרות) ו-6.71 קמ"ר (10.5%) הם אדמה לא יצרנית.

המועצה גובלת ביישובים אגל, אולון, לזאן, קורברייה (Corbeyrier), ווילנב (Villeneuve), ובמועצות האזוריות שאטו ד'אה (Château-d'Œx) ואורמון-דסִי (Ormont-Dessus).

==יישובים==
במועצה האזורית אורמון-דסו נכללים היישובים הבאים:
* אורמון (Ormont)
* דסוּ (Dessous)
* לה ספיי (Le Sépey)
* לה פורקלה (La Forclaz)
* סרניה (Cergnat)
* לה מוסה (Les Mosses)
* לה קומבאלה (La Comballaz)
* לה וואט (Les Voéttes)

==דמוגרפיה==
מספר התושבים ברשות המקומית אורמון-דסו הוא 1,025 (נכון לדצמבר 2012). בעשר השנים האחרונות גדלה האוכלוסייה ב-9.2% עקב הגירה ופחתה ב-5.5% עקב מאזן לידות ופטירות שלילי, ובסך הכל גדלה האוכלוסייה ב-3.4%.

93% מתושבי אורמון-דסו מדברים צרפתית כשפתם הראשונה, 3.1% דוברי גרמנית ו-1.5% פורטוגזית.

34% מהאוכלוסייה הם ילידי הרשות המקומית אורמון-דסו, 29.9% הם ילידי מקומות אחרים בקנטון וו, 14% הם ילידי מקומות אחרים בשווייץ ו-11.8% נולדו מחוץ לשווייץ.

בשנת 2009 9.1% מהאוכלוסייה היו בין הגילאים 0-9, 12.2% בין הגילאים 10-19, 8.1% בין הגילאים 20-29, 13.8% בין הגילאים 30-39, 13.8% בין הגילאים 40-49, 15.2% בין הגילאים 50-59, 13.4% בין הגילאים 60-69, 7% בין הגילאים 70-79, 5.8% בין הגילאים 80-89, ו-1.6% שעברו את גיל תשעים.

להלן השינויים בגודל האוכלוסייה באורמון-דסו בעשורים האחרונים:
<timeline>
Colors=
 id:lightgrey value:gray(0.9)
 id:darkgrey value:gray(0.8)
ImageSize = width:1080 height:210
PlotArea = height:150 left:100 bottom:50 right:100
AlignBars = justify
DateFormat = x.y
Period = from:0 till:1800
TimeAxis = orientation:vertical
AlignBars = justify
ScaleMajor = gridcolor:darkgrey increment:400 start:0
ScaleMinor = gridcolor:lightgrey increment:80 start:0
PlotData=
 color:yellowgreen width:40 mark:(line,white) align:center
 bar:1764 from:start till:1437 text:"1,437"
 bar:1798 from:start till:1689 text:"1,689"
 bar:1850 from:start till:1574 text:"1,574"
 bar:1860 from:start till:1494 text:"1,494"
 bar:1870 from:start till:1719 text:"1,719"
 bar:1880 from:start till:1713 text:"1,713"
 bar:1888 from:start till:1614 text:"1,614"
 bar:1900 from:start till:1746 text:"1,746"
 bar:1910 from:start till:1615 text:"1,615"
 bar:1920 from:start till:1698 text:"1,698"
 bar:1930 from:start till:1496 text:"1,496"
 bar:1941 from:start till:1408 text:"1,408"
 bar:1950 from:start till:1237 text:"1,237"
 bar:1960 from:start till:996 text:"996"
 bar:1970 from:start till:884 text:"884"
 bar:1980 from:start till:895 text:"895"
 bar:1990 from:start till:896 text:"896"
 bar:2000 from:start till:1075 text:"1,075"
</timeline>

==קישורים חיצוניים==

* 
* 

קטגוריה:וו (קנטון): קומונות
קטגוריה:שווייץ: יישובים
א-זמאלכ

מועדון ספורט א-זמאלכ (בערבית: نادي الزمالك للألعاب الرياضية) הוא מועדון כדורגל מצרי שבסיסו בגיזה שבקהיר רבתי. המועדון נוסד בשנת 1911 בשם קאסר אל-ניל ומשחק בליגת העל המצרית. לזכות המועדון 12 אליפויות ו-27 גביעים. למועדון יריבות עירונית ארוכת שנים עם מועדון הכדורגל אל-אהלי.

==היסטוריה==

המועדון נוסד ב-5 בינואר 1911 בשם קאסר אל-ניל על ידי ג'ורג' מרצבך, עורך דין בלגי (ממוצא יהודי<ref></ref><ref></ref><ref></ref>). מרצבך כיהן כנשיא עד מלחמת העולם הראשונה, אחריו שימש כנשיא ניקולה ארפגי שהיה שחקן המועדון.

בשנת 1913 שינה המועדון את שמו לאל מוח'תלט, ובשנת 1940 שונה השם למלך פארוק. עקב הפיכה צבאית נגד המלך ב-1952, שונה שם המועדון לשם הנוכחי – א-זמאלכ, על שמו של רובע זמאלכ.

בשנת 1974 במשחק של זמאלכ נהרגו לפחות 48 אנשים, שנכחו במשחק הידידות מול המועדון הצ'כי דוקלה פראג, כתוצאה ממנוסה המונית.

יריבתה העירונית של זמאלכ היא אל-אהלי. המשחק הראשון בין הקבוצות נערך ב-1948.

הניצחון הגדול ביותר של זמאלכ על אל-אהלי הוא 6-0, תוצאה אשר נרשמה פעמיים עד כה. הפעם הראשונה הייתה ב-1942 בליגת קהיר והפעם השנייה הייתה ב-1944 בגמר הגביע המצרי.

==תארים==
*ליגת העל המצרית:14
**1959/1960, 1963/1964, 1964/1965, 1977/1978, 1983/1984, 1987/1988, 1991/1992, 1992/1993, 2000/2001, 2002/2003, 2003/2004, 2014/2015, 2020/2021, 2021/2022

*ליגת קהיר: 15
**1922/1923, 1923/1924, 1928/1929, 1929/1930, 1931/1932, 1939/1940, 1940/1941, 1943/1944, 1944/1945, 1945/1946, 1946/1947, 1948/1949, 1950/1951, 1951/1952, 1952/1953

*הגביע המצרי: 28
**1922, 1932, 1935, 1938, 1941, 1943, 1944, 1952, 1955, 1957, 1958, 1959, 1960, 1962, 1975, 1977, 1979, 1988, 1999, 2002, 2008, 2013, 2014, 2015, 2016, 2018, 2019, 2021

*הסופר קאפ המצרי: 4
**2001, 2002, 2016, 2020

*ליגת האלופות האפריקאית: 5
**1984, 1986, 1993, 1996, 2002

*גביע הקונפדרציה האפריקאי: 1
**2018/2019

*גביע אפריקה למחזיקות גביע: 1
**2000

*הסופר קאפ האפריקאי: 4
**1994, 1997, 2003, 2020

*ליגת האלופות הערבית: 1
**2003

*הגביע האפרו-אסיאתי: 2
** 1987, 1997

*גביע סולטן חוסיין: 2
**1920/1921, 1921/1922

*הסופר קאפ הסעודי-מצרי: 2
**2003, 2018

*הגביע המצרי-ירדני: 2
**1986, 1987

*ליגת הקיץ של אלכסנדריה: 3
**1982, 1984, 2004

*גביע הליגה אוקטובר: 1
**1973/1974

*גביע אהבת מצרים: 1
**1986

*איחוד גביע מצרים: 1
**1995.

*גביע מחמד האלג'ירי-מצרי: 1
**2014

==לקריאה נוספת==
* הדרבי של קהיר

==קישורים חיצוניים==

* 

==הערות שוליים==

קטגוריה:קבוצות כדורגל מצריות
קטגוריה:קהיר: ספורט
*
קטגוריה:קהיר: מועדוני כדורגל
קטגוריה:קבוצות כדורגל שהוקמו ב-1911
טבלן גמדי

Tachybaptus ruficollis
Tachybaptus ruficollis
טבלן גמדי (שם מדעי: Tachybaptus ruficollis) הוא מין של עוף מים ממשפחת הטבלניים.
שם הסוג מורכב מהמילים Takhus ("מהר") ו-bapto ("מתחת/שוקע"). שם המין הוא הרכבה של המילים rufus ("אדום") ו- collis ("צוואר"). כך שפירוש השם המדעי כולו הוא "שוקע-זריז אדום-צוואר".
שמו בערבית - ע'טאס זע'יר. 
הוא מצוי במקווי מים מתוקים באסיה, אפריקה, אירופה, אוקיאניה ומדגסקר, ונפוץ גם בישראל.

== תיאור ==
מידות: אורך גוף: 23 - 29 ס"מ. משקל: 119 - 284 ג'. הזוויגים דומים. צבעים: בעונת הרבייה צוואר ולחיים בצבע ערמוני, ראש אפור כהה וגוף אפור-חום. בעונה זו נראה בסיס המקור צהוב. בשאר ימי השנה הצבע הערמוני מתחלף לאפור. כך נראה גם גוף הצעירים, אך אצלם הלחיים והצוואר מפוספסים בשחור-לבן, המקור צהוב ורק קצהו שחור. ככל שהצעיר מתבגר, צבע המקור משתנה מצהוב לשחור. 
מבנה גופו של הטבלן הגמדי מעוגל וגוצי, והוא הקטן מכל עופות המים, אשר נצפים בשחייה בישראל.

בדומה לרוב הטבלנים, רגליו של טבלן זה ממוקמות באחורי הגוף, ולכן הוא מסורבל בהליכתו על הקרקע.

== תזונה ==
הטבלן הגמדי ניזון בעיקר מנימפות של בריומאים ושפיראים, חיפושיות, רכיכות, סרטנים ודו-חיים. לעיתים נדירות יאכל דגיגים. בנוסף, בדומה לרוב הטבלנים, הוא אוכל את נוצותיו שלו ואף מאכיל בהן את אפרוחיו. משערים כי מנהג זה מרפד את מערכת העיכול ומקל על עיכול עצמות קטנות.

== רבייה ==
בדומה לשאר הטבלנים, גם לטבלן הגמדי מנהגי חיזור מיוחדים. 

ככל מיני הטבלנים, הטבלן הגמדי מקנן על גדות מקווי מים.

הנקבה מטילה 4–7 ביצים. ההורים עוזבים לפרקים את הקן כדי לאכול, ואז הם מכסים את הקן בצמחייה כדי להסתירו מטורפים. האפרוחים יכולים ללכת ולשחות כמעט מיד לאחר הבקיעה, והבוגרים בדרך כלל נושאים אותם על גבם.

== מאפיינים נוספים ==
זהו המין הקטן ביותר במשפחת הטבלניים. ישנם שישה תת-מינים.
בישראל הוא יציב ומקנן מצוי למדי. חלק מהאוכלוסיה חולף וחורף.

הטבלן שחיין וצולל מצוין, ותופס את טרפו - חסרי חוליות ודגיגים - מתחת למים. הוא משתמש בצמחייה שצומחת ליד מים כמקום מחבוא.

טבלן זה מתאפיין בתכונת התחמקות מיוחדת: הוא נוהג לצלול תכופות במים, ולצוץ לאחר כמה שניות במקום בלתי צפוי, מרוחק ממקום צלילתו.

==ראו גם==
* הפארק הלאומי מרוג'ג'י

== קישורים חיצוניים ==

* [http://www.birds.org.il/he/species-page.aspx?speciesId=63 טבלן גמדי], באתר הצפרות הישראלי

== הערות שוליים ==

קטגוריה:טקסונים שתוארו בידי פטר סימון פאלאס
קטגוריה:טבלניים
קטגוריה:ארץ ישראל: טבלניים
קטגוריה:דנמרק: עופות
קטגוריה:מזרח טימור: עופות
קטגוריה:הודו: עופות
קטגוריה:איראן: עופות
קטגוריה:בעלי חיים שתוארו ב-1764
קטגוריה:הרפובליקה הדמוקרטית של קונגו: עופות
קטגוריה:מדגסקר: עופות
קטגוריה:ספרד: עופות
קטגוריה:פורטוגל: עופות
קטגוריה:הממלכה המאוחדת: עופות
קטגוריה:אירלנד: עופות
קטגוריה:דרום אפריקה: עופות
קטגוריה:סרי לנקה: עופות
קטגוריה:אינדונזיה: עופות
קטגוריה:ניגריה: עופות
אגם המלח זוני

אגם המלח זוני (באנגלית: Zuni Salt Lake או גם Zuñi Salt Lake, בנאוואחו: Áshįįh) הוא אגם מלח מדברי גבוה נדיר השוכן בתוך מאר במכתש שתחתיתו שטוחה, שקוטרו כ-2,000 מטרים ועומקו 120 מטרים. שוליו הנמוכים בנויים משברים חופשיים של לבה בזלתית וסלעים מקירות הדיאטרם (אבן חול, צפחה ואבן גיר), כמו גם גושים אקראיים של סלעים שהועפו מעומק רב. האגם שוכן במחוז קטרון, כ-100 קילומטרים דרומית לפואבלו זוני בניו מקסיקו. אגם המלח זוני רדוד במיוחד, ועומקו המקסימלי הוא קצת מעל מטר בעונה הגשומה. בתקופה היבשה, מרבית המים מתאדים ומשאירים מאחוריהם מדבר מלח. האגם נוסף למרשם הלאומי של מקומות היסטוריים (National Register of Historic Places). האגם הוא חלק מהשדה הגעשי רד היל (Red Hill volcanic field).

==היסטוריה==
במשך מאות השנים האחרונות נוהגים אנשי הפואבלו של דרום-מערב ארצות הברית, כולל הפואבלו של שבטי זוני, אקומה, לגונה, הופי וטאוס, לערוך עלייה לרגל שנתית לאגם המלח זוני לקצור מלח, הן מסיבות טקסיות והן למטרת תזונה. מהאגם מובילות דרכים עתיקות לכל הכיוונים אל הפואבלו השונים ואתרי הפואבלו העתיקים, כדוגמת הפארק הלאומי ההיסטורי של תרבות צ'אקו. האגם עצמו נחשב קדוש, ביתה של האלה אמא מלח, הקרויה בפי הזוני Ma'l Okyattsik'i. המתיישבים הספרדים הראשונים באזור כינו את האגם לאס סלינס (Las Salinas).

ג'רונימו, מנהיג לוחמי אפאצ'י ידוע דיווח על האגם בסיפור חייו כפי שנרשם על ידי המפקח בארט: "אספנו מלח מאגם קטן בהרי חילה... כאשר ביקרנו באגם לא הורשנו לאנשינו לצוד או לתקוף את האויב. כל היצורים היו יכולים לנוע בלא הפרעה מצדנו".

אגם המלח זוני לא היה חלק משמורת זוני כשהוכרזה לראשונה רשמית על ידי ממשלת ארצות הברית, אבל ארצות הברית החזירה את האגם ושטח של 20 קמ"ר סביבו לשליטת הזוני ב-1985.

==מחלוקת==
בין 1994 ל-2003 הייתה הצעה לפתח מכרה פחם בכרייה פתוחה בסמוך לאגם המלח זוני. התוכנית כללה שאיבת מים מהאקווה שמתחת לאגם במטרה להתמודד עם אבק הכרייה, כמו גם סלילת כביש בין האגם לפואבלו זוני. התוכנית לפתח את המכרה ננטשה ב-2003 לאחר שהוגשו נגדה תביעות משפטיות.

==קישורים חיצוניים==

== הערות שוליים ==

קטגוריה:ניו מקסיקו: גאוגרפיה
זוני
זוני
מזימת הנעליים הממולכדות

מזימת הנעליים הממולכדות הייתה ניסיון כושל של מחבל מוסלמי בריטי לפוצץ בפיגוע התאבדות מטוס נוסעים מעל האוקיינוס האטלנטי ב-22 בדצמבר 2001.

==התקרית==
טיסה 63 של חברת אמריקן איירליינס המריאה ב-22 בדצמבר 2001 (שלושה חודשים לאחר פיגועי 11 בספטמבר) מנמל התעופה שרל דה-גול שליד פריז בדרכה למיאמי שבארצות הברית. משם הייתה הטיסה אמורה להמשיך אל פיניקס שבאריזונה. במטוס מדגם בואינג 767 נמצאו 197 נוסעים ואנשי צוות.

בין הנוסעים נמצא ריצ'רד ריד, מוסלמי קיצוני בריטי. חקירת שירותי מודיעין מערביים לאחר האירוע העלתה שהוא היה פעיל בארגון אל-קאעידה ושהה באפגניסטן בשנת 1998. בסוליות נעליו החלולות הוטמנו 280 גרם של חומרי נפץ מסוג טריאצטון ו-PETN - כמות המספיקה כדי להבקיע חור בדופן מטוס. הוא ביקש לעלות יום קודם לכן על טיסה באותו קו והדבר נאסר עליו.

בעת שהמטוס נמצא מעל האוקיינוס האטלנטי התלוננו נוסעים על ריח של עשן בתא. אחת הדיילות ניגשה לבדוק את התלונה ומצאה את ריד יושב לבדו במושב ליד חלון ומנסה להדליק מצית. היא הזהירה אותו שהעישון בטיסה אסור והוא הבטיח להפסיק. מספר דקות לאחר מכן הבחינה הדיילת בריד גוהר במושבו וניסתה לברר מה מעשיו. אז היא ראתה בחיקו נעל כשפתיל משתלשל ממנה וגפרור דולק בידו. אחר כך התברר שהוא לא הצליח להדליק את הפתיל כיוון שזה נרטב מזיעה מכף רגלו. הדיילת ניסתה לתפוס בו אך הוא הדף אותה והכה דיילת אחרת שחשה לעזרתה. בהלה השתררה במטוס. בעזרתם של מספר נוסעים הוכנע ריד ונכבל באמצעים מאולתרים. רופא שהיה במטוס הזריק לו סם הרדמה שנמצא בערכה הרפואית במטוס. 

הטיסה הופנתה לנחיתה בנמל התעופה הבינלאומי לוגן שבבוסטון. המשך הטיסה היה מתוח שכן היה חשש שעל המטוס נמצאים מחבלים נוספים, שינסו לפעול. שני מטוסי קרב ליוו את המטוס לנחיתה. שוטרים מיחידת לוחמה בטרור עלו למטוס ועצרו את ריד והמטוס פונה מיושביו. בבדיקת נעליו של ריד נמצאו בהן חומרי הנפץ.

==לאחר התקרית==
ריד נשפט בארצות הברית וב-2003 הורשע ונדון למאסר עולם. 

האירוע הביא לשינוי בנוהלי הבידוק הביטחוני בנמלי התעופה בארצות הברית ועוד בנוגע להגבלות הכנסת נוזלים למטוס.

ב-25 בדצמבר 2009 ניסה מחבל אסלאמי ממוצא ניגרי להפיל מטוס נוסעים בשמי ארצות הברית (טיסה 253 של נורת'ווסט איירליינס) באמצעות הפעלת חומר נפץ שהוטמן בבד תחתוניו. נוסע הבחין בו בעת שניסה להצית את המטען והפיגוע נמנע.

==קישורים חיצוניים==
*[http://arstechnica.com/civis/viewtopic.php?f=23&t=889178 עדות ראייה של אחד הנוסעים במטוס]
*[http://edition.cnn.com/2003/WORLD/asiapcf/southeast/01/30/reid.alqaeda/ ידיעה על פעילותו של ריד באל-קאעידה], באתר CNN
* 
== הערות שוליים ==

קטגוריה:פיגועים נגד מטוסים
קטגוריה:פיגועי טרור אסלאמי
קטגוריה:תקריות ואסונות תעופה במעורבות מטוסי בואינג 767
קטגוריה:אל-קאעדה: פיגועים
קטגוריה:פעולות טרור ב-2001
קטגוריה:2001 בארצות הברית
קטגוריה:תקריות ואסונות תעופה ב-2001
קטגוריה:אמריקן איירליינס: תקריות ואסונות תעופה
שבע האחיות (מוסקבה)

המבנה הראשי ומגדל [[אוניברסיטת מוסקבה, הגבוה שבמגדלי שבע האחיות (240 מטר)]]
פריסת המבנים במוסקבה
מפת שבע האחיות לפי התכנון של סטלין
שבע האחיות הם שבעה גורדי שחקים במוסקבה, רוסיה, שעוצבו בסגנון קלסיציזם סטליניסטי. השם "שבע אחיות" אינו משמש את תושבי מוסקבה, ושם מכונים המבנים סטאלינסקייה ויסוטקי (ברוסית: Сталинские высотки – "גורדי השחקים של סטלין") ובקיצור ויסוטקי.

גורדי השחקים נבנו בין השנים 1947–1953, בסגנון אדריכלי משולב של בארוק רוסי וסגנון גותי (התחייה הגותית). המבנים מדורגים ויוצרים צורה המאפיינת את "סגנון עוגות החתונה", שאפיין מספר גורדי שחקים בניו יורק ובאירופה. המבנים נבנו ביוזמת סטלין ברחבי מוסקבה, במרחק רב יחסית זה מזה.

שבעת המבנים הם:
# מלון אוקראינה (מאז 2009 נקרא מלון רדיסון רויאל, 34 קומות)
# בניין הדירות גדות קוטלנישסקאיה (22 קומות)
# בניין כיכר קודרין (22 קומות)
# מלון לנינגרדסקאיה (כיום מלון הילטון מוסקבה לנינגרדסקאיה, 26 קומות)
# בניין משרד החוץ של רוסיה (27 קומות)
# בניין האדמיניסטרציה של השער האדום (24 קומות)
# הבניין הראשי של אוניברסיטת מוסקבה (42 קומות, נחשב עד 1990 לבניין הגבוה ביותר באירופה).

שני גורדי שחקים נוספים שתוכננו בסגנון דומה הם: בניין האדמיניסטרציה זריאדי (לא נבנה מעולם) וארמון הסובייטים (לא הושלם מעולם).

בהשפעת שבע האחיות במוסקבה הוקמו ברחבי ברית המועצות בשנות ה-50 של המאה ה-20 מספר מבנים דומים, בהם ארמון התרבות והמדע בוורשה שבפולין, בית העיתונות החופשית בבוקרשט שברומניה, מלון דרוזבה בפראג שבצ'כוסלובקיה (כיום מלון אינטרנשיונל פראג), והאקדמיה הלטבית למדעים בריגה שבלטביה.

<gallery>
קובץ:Moscow State University.jpg|הבניין הראשי של אוניברסיטת מוסקבה
קובץ:Moscow Ukraina hotel.jpg|מלון אוקראינה (רדיסון רויאל)
קובץ:Leningradskaja002.JPG|מלון הילטון מוסקבה לנינגרדסקאיה
קובץ:Kudrinskaya Square Building 12.jpg|בניין כיכר קודרינסקיה
קובץ:Skyscraper Kotelnicheskaya naberezhnaya.jpg|בניין הדירות גדות קוטלנישסקיה
קובץ:Ministry of Foreign Affairs Russia-2.jpg|בניין משרד החוץ של רוסיה
קובץ:Moscow, Dushkin's Tower.jpg|בניין האדמיניסטרציה בכיכר השער האדום
</gallery>

==קישורים חיצוניים==

* 
* [http://www.inyourpocket.com/russia/Moscow/Stalins-Seven-Sisters_70480f Stalin's Seven Sisters], In your pocket
* [http://retrofonoteka.ru/skyscrapers/moscow_skyscrapers_2.htm גורדי השחקים של מוסקבה] 

*
קטגוריה:מוסקבה: גורדי שחקים
קטגוריה:אדריכלות סובייטית
חלפניו

פלפלי חלפניו בלתי בשלים על השיח

חלפניו (בספרדית: jalapeño) הוא זן של פלפלת צ'ילי בגודל בינוני בעלת טעם אופייני. 

החלפיניו קרוי על שם חלפה, בירת מדינת וראקרוס שבמקסיקו, בסביבתה בוית. כיום מוקצים כ-160 קילומטרים רבועים במקסיקו לגידולו. אזורים נוספים שבהם מוקצים שטחים גדולים לגידול חלפניו הם ניו מקסיקו וטקסס שבארצות הברית.

אורך הפרי בין 5–10 סנטימטרים. הוא גדל על שיח שגובהו 60–120 סנטימטרים ומניב 25–35 תרמילים בעונה. התרמילים נקטפים יותר מפעם אחת בכל עונת גידול. לקראת תום העונה הם מאדימים והדבר פוגע בביקוש להם. לרוב הפרי נקטף ונאכל בעודו ירוק, הגם שלעיתים מאפשרים לו להמשיך להבשיל לאחר קטיפתו עד שצבעו אדמדם. מידת החריפות של החלפניו ביחס למינים אחרים של צ'ילי מתונה יחסית (בין 2,500–10,000 יחידות סקוביל) ותלויה בתנאי הגידול ובאופן ההכנה.

החלפניו שכיח מאוד במטבח המקסיקני ונוכח במגוון גדול של רטבי סלסה ורטבים חריפים אחרים לרבות בצורה מיובשת צ'יפוטלה.

==קישורים חיצוניים==

קטגוריה:פלפל
קטגוריה:המטבח המקסיקני
רב סריס

רב סריס, היה תואר באשור ובבבל שמשמעותו היא רב הסריסים. הרב סריס נזכר פעמיים בתנ"ך, פעם ראשונה בספר מלכים כאחד ממצביאיו של סנחריב. ובפעם השנייה בספר ירמיהו כאחד משריו של נבוכדנצר השני. בניגוד לפירוש המודרני, בבבל ובאשור פירוש המילה סריס היה משרת בארמון (ומכאן: רב סריס: המשרת הראשי), ורק יותר מאוחר נוצר הפירוש של מי שעבר פעולת סרוס.

==בתנ"ך==
===מלכים===
בספר מלכים, נזכר רב סריס דווקא כשם של מצביא אשורי שסנחריב שלח יחד עם רבשקה (שר המשקים) ותרתן (שר הצבא) למצור על ירושלים. 

אם כי בהמשך נזכר רק רבשקה. לפיכך מסיקים המפרשים שקודם כל נשלח רבשקה ורק לאחר מכן נשלחו תרתן ורב סריס.

===ירמיהו===
בספר ירמיהו, דווקא נזכר רב סריס כתואר. לאחר שנבוכדנצר השני מחריב את ירושלים מגיעים אל העיר שרי בבל השונים. הנביא מפרט את שמותיהם ותואריהם, ובין היתר מזכיר את "נבו שרסכים רב-סריס".

==רב סריס במחקר ההיסטורי==
בשנת 2007, פענח אשורולוג אוסטרי לוח שכונה לוח נבו שרסכים. בלוח נכתב כי אדם בשם נבו-שרוסו-אוכין, שהיה "רב-סריס" בתקופת המלך נבוכדנצר. העניק למקדש בבבל מנה וחצי (כ-0.75 ק"ג) זהב. 

משערים כיום כי נבו-שרוסו-אוכין הוא למעשה נבו-שר-סכים הנזכר בתנ"ך.

==הערות שוליים==

קטגוריה:האימפריה האשורית החדשה
קטגוריה:אישים בספר מלכים
קטגוריה:אישים בספר ירמיהו
בומילקר (הנומידי)

בומילקר (המאה ה-2 לפנה"ס) היה אציל נומידי, מהבולטים שבין אנשי חצרו של יוגורתה.

==ביוגרפיה==
כאשר שהה יוגורתה מלך נומידיה ברומא כדי לתת דין וחשבון על רציחת אדהרבעל, אחד מיריביו הפוליטיים מאסיווא החל צובר השפעה ברומא באמצעות אחד הקונסולים. יוגורתה שחשש מפני מאסיווא, ציווה על בומילקר שהתלווה אליו להיפטר ממנו. בומילקר שכר שכירי חרב שרצחו את מאסיווא, אולם בומילקר עצמו נתפס גם כן. הוא הודה ברצח, אולם מכיוון שהיה חלק מפמליה מלכותית לא הוטל עליו עונש והוא הוחזר לנומידיה מעט זמן לפני שיוגורתה עצמו חזר לשם. מעשה הרצח התחיל את המלחמה שכונתה מלחמת יוגורתה. הרומאים נחלו מספר תבוסות, אולם בואו של קווינטוס קאיקיליוס מטלוס נומידיקוס לזירה שינה את המצב. 

בומילקר לקח חלק פעיל בקרב מותול, והתקפת הפילים שלו כמעט והצילה את הקרב. אולם הפילים הסתבכו בענפי העצים, והתקשו להילחם. כשראו זאת הרגליים נמלטו. הקרב הסתיים בניצחון טקטי רומאי, אולם הרומאים ספגו במהלכו אבדות כבדות. לאחר הקרב פתח יוגורתה במלחמת גרילה אכזרית נגד הרומאים. מטלוס שכנע את בומילקר לנסות ולשכנע את יוגורתה להגיע להסכם שלום, בתמורה הובטח לבומילקר שלא יפגע ויורשה לשמור על רכושו. בומילקר הפציר ביוגורתה להגיע להסכם עם הרומאים. יוגורתה השתכנע אולם התנאים שהציעו הרומאים היו קשים מדי, ויוגורתה דחה אותם, והקים צבא חדש. בומילקר הבין שאין לצפות לשלום מצד המלך, והחליט לנסות לרצוח אותו. הוא קשר קשר עם אציל נוסף בשם נאבדאלסא והשניים תכננו לרצוח את יוגורתה. אולם אחד ממשרתיו של נאבדאלסא מצא איגרת בה הדריך בומילקר את נאבדאלסא בנוגע לרצח. המשרת מיהר להביא אותה אל המלך. יוגורתה מיהר והוציא להורג את מרבית הקושרים ובכללם את בומילקר.

==לקריאה נוספת==
* סאלוסטיוס קריספוס, קאטילינא-יוגורתה - קטעים מדברי הימים,ירושלים, 1968, תרגמה שרה דבורצקי.
==הערות שוליים==

קטגוריה:נומידיה
קטגוריה:ברברים
חנון מלך עזה

חנון (ידוע לעיתים גם כחנו) היה מלך עזה שהשתתף במרד המס נגד תגלת פלאסר השלישי.

חנון, הצטרף לקואליציה האנטי אשורית שכללה את ממלכת ישראל, מצרים העתיקה, ארם דמשק, ושבטים ערבים. מלך אשור תגלת פלאסר השלישי יצא בראש נגד חנון. הוא עבר בדרך בממלכת יהודה ושעבד אותה אל אשור. לאחר מכן ככל הנראה בגלל תבוסות צבאיות נמלט חנון מעזה אל מצרים. תגלת פלאסר עלה על עזה ובזז אותה. לאחר מכן יצא למערכה על מצרים שתוצאותיה אינן ברורות.
==הערות שוליים==

קטגוריה:שליטים תחת האימפריה האשורית החדשה
קטגוריה:עזה: אישים
פנחס יחזקאלי

פנחס (פיני) יחזקאלי (נולד בחדרה ב-1955) הוא מנהל חברת "ייצור ידע", ובעבר שירת במשטרת ישראל בדרגת ניצב משנה. מומחה באפקטיביות של גופים ציבוריים, ברשתות ארגוניות ובאבחון ארגוני בעזרת רשתות, בתורת המערכות המורכבות, בתורת הכאוס, בניהול, ב"ייצור" ויצירת ידע בארגונים, במערכת אכיפת החוק ובביטחון לאומי.

== ביוגרפיה ==
יחזקאלי הוא בוגר גימנסיה הרצליה בתל אביב, בוגר אוניברסיטת בן-גוריון בכלכלה, מוסמך אוניברסיטת בן-גוריון בהנדסת תעשייה וניהול (מינהל רפואי), בעל תואר דוקטור בפקולטה למדעי הבריאות באוניברסיטת בן-גוריון ופוסט-דוקטורט במחלקה למדעי ההתנהגות באוניברסיטת בן-גוריון.

מ-1986 שירת במשטרה בתפקידי מפקד תחנת משטרה בערד, אופקים, ובאר שבע, היה חבר בצוות האסטרטגי לשינוי מדדי הערכה וכלי ניהול במשטרת ישראל, פיתח את שיטת "שיטור לפי יעדים", היה רכז "ועדת טרנר" לבחינת שיטור קהילתי ומשטרה עירונית ושימש כראש המחלקה לשיטור קהילתי. יחזקאלי היה ראש המרכז למחקר אסטרטגי ולמדיניות ומנהל ידע של המכללה לביטחון לאומי וכן יועץ אסטרטגי של המשרד לביטחון פנים. פרש מהמשטרה ב-2011 בדרגת ניצב משנה.

לאחר פרישתו מהמשטרה, שימש יחזקאלי מנכ"ל חברת TECI, ובהמשך, נשיא החברה. לאחר מכן הקים, ומאז הוא מנהל, את חברת "ייצור ידע".

הוא חבר בהנהלות של גופים ציבוריים, יועץ ומרצה באוניברסיטאות ובמכללות, כותב ועורך ספרים, כתבי עת ותוכניות רדיו (אוניברסיטה משודרת) בתחומי ביטחון לאומי ואכיפת חוק.

נשוי ואב לשלושה.

==ספריו==
*פנחס יחזקאלי, מבוא ללימודי משטרה ושיטור - היבטים היסטוריים, סוציולוגיים, פסיכולוגיים וארגוניים בעבודת המשטרה, (משרד הביטחון – ההוצאה לאור, "אוניברסיטה משודרת", 2004).
*פנחס יחזקאלי ועפרון רזי, [http://www.xn--7dbl2a.com/wp-content/uploads/2014/03/the_world_isnt_linear.pdf העולם איננו ליניארי: תורת המערכות המורכבות, גורם חדש בניהול], המכון לחקר הביטחון הלאומי, אוניברסיטת חיפה, והמכללה לביטחון לאומי. הוצאה שנייה: משרד הביטחון, ההוצאה לאור, 2007.
*פנחס יחזקאלי ועפרון רזי, [http://www.ידע.com/wp-content/uploads/2014/04/Cooperation.pdf מאנוכיות לשיתוף פעולה בין ארגוני – מינהל ציבורי על פרשת דרכים], המכללה לביטחון לאומי, 2007.
*פנחס יחזקאלי, שחיתות שלטונית וביטחון הלאומי, משרד הביטחון, "אוניברסיטה משודרת", 2010.
*פנחס יחזקאלי ועפרון רזי, אנטומיה של ארגונים צבאיים, מודן הוצאה לאור ומשרד הביטחון – ההוצאה לאור, "אוניברסיטה משודרת", 2012.
*פנחס יחזקאלי ועפרון רזי, [http://www.ידע.com/wp-content/uploads/2014/04/Razi__Yehezkeally_-_The_Responsible_Organization.pdf תב"צים – תופעת התוצאות הבלתי צפויות והשלכותיה], המכללה לביטחון לאומי, 2013.
*Pinhas Yehezkeally & Efron Razi, [https://web.archive.org/web/20150214222315/http://dna-7.com/wp-content/uploads/2013/09/The-world-is-not-linear.pdf Real Life Is Not Linear, Introduction to Complex System Theory], Israel National Defense College Research Center, I.D.F.2013 (מאורכב באתר https://web.archive.org).

==קישורים חיצוניים==

* 
* האתר העסקי של פנחס יחזקאלי
* [https://www.ידע.com/ ייצור ידע], האתר של ד"ר פנחס יחזקאלי

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ניצבי-משנה במשטרת ישראל
קטגוריה:יועצים ארגוניים ישראלים
קטגוריה:ניהול ידע
קטגוריה:בוגרי גימנסיה הרצליה
קטגוריה:בעלי תואר דוקטור מאוניברסיטת בן-גוריון בנגב
קטגוריה:בוגרי המכללה לביטחון לאומי
קטגוריה:ישראלים שנולדו ב-1955
ריכוך ארטילרי

ריכוך ארטילרי (באנגלית: Preparation fire), הוא תהליך ירי ארטילרי המבוצע לעבר יעדים מוגדרים של האויב, בדרך כלל לקראת ותוך כדי הלחימה וכחלק ממאמץ האש, ואש הרתק אל היעד, תוך ביצוע אחת מצורות הקרב ההתקפיות כמו התקפה, פשיטה או התקדמות ורדיפה.
תהליך הירי הארטילרי מתחלק למספר שלבים עיקריים, הנבדלים זה מזה בקצב נפילת הפגזים על האויב, ובשלב התנועה אל היעד בו נמצא הכוח התוקף.

== שלבים ==
השלבים בריכוך הארטילרי משתנים לפי שלב התמרון הצבאי וקצב האש הארטילרית המונחתת אל היעד ועל היעד. שלבי הריכוך הארטילרי הם לפי הסדר הבא:

=== טיווח ===

ירי לטיווח המטרה - הוא ירי ארטילרי תוך ביצוע תיקוני אש והגעה לדיוק כזה המבטיח בהמשך, ירי לתוך המטרה בשלבים הבאים לקראת ההתקפה. הטיווח מבוצע על ידי קצין המוסמך לכך בכוח התוקף (מפקד הכוח או הקש"א), מעמדות רחוקות הצופות אל היעד.

=== הטרדה ואש מכינה===
התארגנות לקראת הסתערות וניהול אש רתק מרחוק (אל היעד). טפטוף בקצב הטרדה על היעד. מיועד בדרך כלל כשמו - להטריד ולהפריע לאויב להגן על מעוזו ולמנוע ממנו לזהות את כוונות היריב, וכן את עיתוי ההתקפה וההסתערות המדויקים.

=== שיתוק ===
ניהול אש ותנועה אל היעד תוך חיפוי מטווחים רחוקים והורדת הראשים של האויב. נועד למנוע מהאויב להיערך להגנה ולזהות את מאמצי הכוח התוקף, שהעיקרי בהם הוא ההגעה אל היעד.

=== השמדה ===
המשך תנועה והסתערות אל היעד, הורדת ראשים, השמדה תוך הסבת מקסימום נפגעים לאויב, וקצב מקסימלי עד להגעה לטווח הביטחון. כל זאת תוך מניעה מהאויב להיערך להגנה ומניעת זיהוי המאמצים ביניהם המאמץ העיקרי.

=== על היעד ===
חדל אש בטווח ביטחון על מנת למנוע פגיעה מאש כוחותינו. בשעת הקרב, טווחי הביטחון בדרך כלל קצרים יותר מאלה הנהוגים בשעת האימונים.

== ראו גם ==
* מסך אש
* צורות הקרב
* חיל התותחנים הישראלי

== לקריאה נוספת ==
* יהושפט הרכבי, מלחמה ואסטרטגיה, הוצאת מערכות, 1990.

== קישורים חיצוניים ==
* 

*
קטגוריה:טקטיקה צבאית
זיהום אופורטוניסטי

זיהום אופורטוניסטי (באנגלית: Opportunistic infection) או זיהום תורפה הוא זיהום על ידי פתוגן שבדרך כלל אינו מזיק לגוף, שמנצל הזדמנות לתקוף בעת כשל חיסוני או סיבה אחרת. הפתוגן יכול להיות חיידק, נגיף, פטרייה או טפיל חד-תאי.

==סיבות לירידה ברמת החיסון==
* תת-תזונה
* מתן כימותרפיה לחולי סרטן.
* תרופות מדכאות חיסון הניתנות למושתלים.
* מתן ממושך של סטרואידים.
* מתן תרופות המעכבות פעילות TNF - יכולות לשפעל זיהום שחפתי רדום.
* כשל חיסוני מולד.
* גיל מבוגר - שפעול נגיף ה-VZV שגורם לשלבקת חוגרת ולנגיף ה-KSHV הגורם לסרקומת קפוסי.
* כשל חיסוני מולד/נרכש: שחפת, הרפס, CMV ,JCV, וירוס אפשטיין בר, פטריות בסוג, נגיף HIV שעלול לגרום לאיידס Candida, Cryptococcus neoformans, ודלקת ריאות מהפטריה Pneumocystis jirovecii.
* הריון - זיהומים בטפיל Toxoplasma gondii ובחיידק Listeria monocytogenes.
* לאחר כריתת טחול - ירידה בתנגודת ל-Streptococcus pneumoniae.

==סיבות נוספות==
* מתן אנטיביוטיקה הגורמת לפגיעה במיקרוביוטה ולהתפתחות זיהום של החיידק Clostridioides difficile הגורם לדלקת מעי מקלוסטרידיואידס דיפיצילה.
* פגם בעור הגורם לכניסת פתוגנים לגוף.

==קישורים חיצוניים==

* [https://web.archive.org/web/20120505120550/http://www.avert.org/hiv-opportunistic-infections.htm זיהומים אופורטוניסטים], באתר avert

==הערות שוליים==

קטגוריה:מחלות זיהומיות וטפיליות
היידוסובוסלו

היידוסובוסלו (בהונגרית: Hajdúszoboszló) היא עיר במחוז היידו-ביהר בהונגריה, 19 ק"מ מדרום מערב לבירת המחוז דברצן. זו העיר השלישית בגודלה במחוז. ליד העיר נמצאים הפארק הלאומי הורטובאג' ונהר הטיסה.

==היסטוריה==
מממצאים ארכאולוגיים עולה שבמקום היה יישוב עוד מתקופת נדידת העמים. האזור עשיר במחצבים טבעיים והוא נמצא בצומת דרכי מסחר, ועל כן לחמו על המקום בתקופות השונות של נדידת העמים הונים, ונדלים, גותים, אווארים ועמים נוספים. לאחר מכן שלטו באזור שליטים מבית ארפאד. האזכור הראשון של היישוב במסמכים היסטוריים הוא משנת 1075. במאה ה-17 היה האזור תחת שלטונו של אישטוואן בוצ'קאי.

בתחילת המאה ה-20 עדיין התפרנסו רוב תושבי היישוב, שמנה כ-17,000 נפש, מחקלאות, כולל גידול בקר. צמיחתו הכלכלית של היישוב החלה ב-1925, עם גילויים של מעיינות חמים באזור, ובאזור הוקמו מרחצאות רפואיים. אלה שימרו את חשיבותם גם לאחר גילוי שדות גז טבעי באזור.

==קהילה יהודית==
בתחילת המאה ה-20 היו בעיר מאות בודדות של יהודים. עם גילוי המעיינות החמים בעיר החלו יהודים רבים להקים בתי מלון ומסעדות, כחלק מפיתוחה הכלכלי של העיר. בתחילת שנות ה-40 היו בעיר כ-490 יהודים, והקהילה היהודית הייתה אורתודוקסית.
באמצע מאי 1944 הוקם בעיר גטו ונכלאו בו כ-500 יהודים ובסוף גורשו יהודי הגטו, חלקם למחנה שטרסהוף שבאוסטריה וחלקם לאושוויץ.

==קישורים חיצוניים==

* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:הונגריה: ערים
קטגוריה:מקומות מרפא
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
קטגוריה:גטאות בהונגריה